L'Ecoparc de Paterna recull més de 1.450 contenidors de residus en el seu primer any
25/02/2019

# L'Ecoparc de Paterna recull més de 1.450 contenidors de residus en el seu primer any

[![L'Ecoparc de Paterna recull més de 1.450 contenidors de residus en el seu primer any ](/images/noticias/2019/02/ecoparque-gr.jpg)](/images/noticias/2019/02/ecoparque-gr.jpg)

25.02.2019

S'han retirat 200 tones entre residus perillosos, voluminosos i aparells elèctrics i electrònics

L'Ecoparc de Paterna va gestionar durant el 2018 un total de 7,725 tones de residus urbans, la qual cosa es tradueix en la retirada de més de 1.450 contenidors.  

Així ho ha anunciat la regidora de MediAmbient, Nuria Campos, qui ha destacat que “_des que començara a funcionar aquesta nova instal·lació, s'han recollit al voltant de 200 tones de residus perillosos i RAEE’s, la qual cosa demostra la necessitat que existia a Paterna de comptar amb un ecoparc municipal públic, i la importància d'aquest servei per a la cura i protecció del mediambient_”.

En concret s'han reciclat 102 tones de RAEE’s (aparellselèctrics i electrònics) i 100 tones de residus perillosos de les quals 2 tones han sigut d'olis, 1,5 bateries de plom i 57 tones de metalls.

A més, també s'han recollit 149 quilos d'aerosols, 967 kg de fluorescents, 836 kg de piles, 243 kg de radiografies i 769 quilos de tòners.

Quant a la resta de residus, destaquen les més de 401 tones de voluminosos que s'han reciclat, a les quals se sumen les 91 tones de poda, juntament amb les 280 tones d'enderrocs de pladur i les 5.500 tones d'enderrocs nets.  

Finalment, la regidora Campos ha recordat que l'Ecoparc, situat al carrer Algepser 97 del Parc Empresarial Tàctica, va començar a funcionar a l'octubre de 2017, després que en el 2011 el Partit Popular tancara el servei d'Ecoparc municipal “_i presta servei de dilluns a divendres de 8 a 21 hores ininterrompudament i els caps de setmana i festius de 9 a 14 hores_”.

Amb una superfície de 5.000 m2, es tracta de l'Ecoparcmés gran de l'àrea metropolitana i un dels més grans de la provincia amb 18 contenidors per al reciclatge de diferents residus. Compta amb una caseta de control i un espai de 68 m2 ambcoberta ventilada per a l'allotjament dels contenidors de residus perillosos i RAEE’s.